1994R2659 — DA — 03.06.2005 — 009.001

Dette dokument er et dokumentationsredskab, og institutionerne påtager sig intet ansvar herfor

Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

KOMMISSIONENS FORORDNING (EF) Nr. 2659/94

af 31. oktober 1994

om nærmere bestemmelser for ydelse af støtte til privat oplagring af ostene Grana Padano, Parmigiano Reggiano og Provolone







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter ( 1 ), senest ændret ved forordning (EF) nr. 1880/94 ( 2 ), særlig artikel 8, stk. 4, og ud fra følgende betragtninger: ud fra følgende betragtninger: Ved forordning (EF) nr. 1880/94 ophævedes interventionsopkøbsordningen for ostene Grana Padano og Parmigiano Reggiano; derfor bør Kommissionens forordning (EØF) nr. 1107/68 af 27. juli 1968 om gennemførelsesbestemmelser angående interventioner på markederne for ostene Grana Padano og Parmigiano Reggiano ( 3 ), senest ændret ved forordning (EF) nr. 1003/94 ( 4 ), ændres; på grund af de mange ændringer, der er foretaget af forordning (EØF) nr. 1107/68, skal nævnte forordning af hensyn til klarheden ophæves, og bestemmelserne vedrørende ordningen for privat oplagring samles i en ny forordning; det forekommer endvidere hensigtsmæssigt at ophæve Kommissionens forordning (EØF) nr. 2496/78 af 26. oktober 1978 om nærmere bestemmelser for ydelse af støtte til privat oplagring af Provolone-ost ( 5 ), senest ændret ved forordning (EF) nr. 1002/94 ( 6 ), og integrere dens bestemmelser i den nye forordning i betragtning af, at retsgrundlaget er identisk og gennemførelsesbestemmelserne samstemmende; i artikel 1, stk. 1, i Kommissionens forordning (EØF) nr. 1756/93 af 30. juni 1993 om de udløsende begivenheder for landbrugsomregningskursen for mælk og mejeriprodukter ( 7 ), senest ændret ved forordning (EF) nr. 180/94 ( 8 ), fastsættes den omregningskurs, der skal anvendes i forbindelse med foranstaltninger vedrørende støtte til privat oplagring i sektoren for mælk og mejeriprodukter; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING:







Artikel 1

Ydelsen af støtte til privat oplagring i medfør af artikel 8 i forordning (EØF) nr. 804/68 sker på de i nærværende forordning fastsatte betingelser.

Artikel 2

Kontrakten vedrørende den private oplagring indgås mellem det interventionsorgan, der er udpeget af medlemsstaten, og fysiske og juridiske personer, i det følgende benævnt »kontrahent«.

Artikel 3

Oplagringskontrakten indgås, hvis følgende betingelser er opfyldt:

a) ostene skal mindst have den alder, der er fastsat i artikel 8, stk. 1, i forordning (EØF) nr. 804/68, på den dato, hvor den oplagring, der er omfattet af kontrakten, begynder, og de må ikke tidligere have været omfattet af en oplagringskontrakt

b) den ostemængde, der omfattes af kontrakten, fastsættes til mindst 2 tons

c) ostene skal være af sund og sædvanlig handelskvalitet og med permanent skrift være påført: — det mærke, der er udleveret af det af medlemsstaten udpegede organ — nummeret på den fremstillingsvirksomhed, hvor de er fremstillet — fabrikationsmåneden — eventuelt i kodeform — et særlig lagerbrændemærke, påført ostene ved indlagringen, for at de kan skelnes fra oste, som ikke omfattes af en oplagringskontrakt

d) kontrahenten forpligter sig til — ikke at ændre sammensætningen af det af kontrakten omfattede parti i løbet af kontraktens varighed uden godkendelse fra inteventionsorganet. For så vidt kravet om den mindstemængde, der er fastsat pr. parti, fortsat opfyldes, kan interventionsorganet tillade en ændring, der er begrænset til udlagring eller udskiftning af oste, når det konstateres, at forringelsen af deres kvalitet udelukker en forlængelse af oplagringen. — Ved udlagring af visse mængder — i) anses kontrakten for ikke at have undergået ændring, hvis de nævnte mængder udskiftes med interventionsorganets tilladelse ii) anses kontrakten for allerede fra begyndelsen at være indgået for den mængde, de opretholdes permanent, hvis de nævnte mængder ikke udskiftes med nye. — Eventuelle kontrolomkostninger ved denne ændring påhviler den oplagrende virksomhed. — at føre et lagerregnskab, og hver uge at sende interventionsorganet meddelelse om ind- og udlagring i løbet af den forløbne uge — at gøre det muligt for de kompetente organer på ethvert tidspunkt at kontrollere, hvorvidt alle de kontraktlige forpligtelser overholdes.

Artikel 4

Oplagringskontrakten indgås:

a) skriftligt og indeholder angivelse af den dato, hvor kontraktoplagringen begynder, den ostemængde, der omfattes af kontrakten, samt støttebeløbet

b) efter afslutningen af indlagringen af det af kontrakten omfattede osteparti og højst 40 dage efter den dato, hvor kontraktoplagringen begynder.

Artikel 5

1. Støtten kan kun ydes i en periode, der overstiger 60 dage, men ikke overstiger:

— 180 dage for Grana Padano-ost

— 255 dage for Parmigiano Reggiano-ost

— 150 dage for Provolone-ost.

2. Kontraktoplagringen begynder dagen efter den dag, hvor det af kontrakten omfattede osteparti blev kontrolleret af det kompetente organ.

3. Udlagringen kan begynde dagen efter kontraktoplagringsperiodens sidste dag.

4. Uanset artikel 3, litra d), første led, kan kontrahenten efter udløbet af den i stk. 1 omhandlede 60-dages periode foretage hel eller delvis udlagring af et parti, hvorom der er indgået kontrakt. Den mængde, der kan udlagres, skal mindst være på 500 kg.

Medlemsstaten kan dog forhøje denne mængde op til 2 tons.

Artikel 6

▼M9

1. Støtten til privat oplagring af ost fastsættes således:

a) 7,50 EUR pr. ton for de faste omkostninger

b) 0,20 EUR pr. ton pr. kontraktoplagringsdag for oplagringsomkostningerne

c) for de finansielle omkostninger, pr. kontraktoplagringsdag: — 0,30 EUR pr. ton for grana padano-ost — 0,40 EUR pr. ton for parmigiano reggiano-ost — 0,25 EUR pr. ton for provolone-ost.

▼B

2. Det støttebeløb, udtrykt i ecu, der gælder for en oplagringskontrakt, er lig med det støttebeløb, der gælder på kontraktoplagringens første dag.

3. Støtten udbetales senest 90 dage efter den støtteberettigede oplagrings sidste dag.

Artikel 7

1. Medlemsstaten sørger for, at betingelserne for opnåelse af ret til betaling af støtte overholdes.

2. Kontrahenten stiller al dokumentation med følgende oplysninger om de privat oplagrede produkter til rådighed for den nationale myndighed, der kontrollerer foranstaltningen:

a) ejerforhold ved indlagringen

b) ostenes oprindelse og fremstillingsdato

c) indlagringsdato

d) tilstedeværelse i lager

e) udlagringsdato.

3. Kontrahenten eller i givet fald lagerholderen fører lagerregnskab, som skal være til rådighed på oplagringsstedet, med følgende oplysninger:

a) identifikation ved kontraktnummer af de privat oplagrede produkter

b) indlagrings- og udlagringsdato

c) antallet af oste og deres vægt, angivet for hvert parti

d) produkternes placering i lageret.

4. De oplagrede produkter skal være lette at identificere og oplagret adskilt efter kontrakt.

5. Det kompetente organ foretager kontrol ved indlagring, især med henblik på at sikre at de oplagrede produkter er støtteberettigede, og forhindre enhver mulighed for at ombytte produkterne i løbet af den kontraktlige oplagringsperiode, jf. dog artikel 3, litra d).

6. Den nationale kontrolmyndighed gennemfører:

a) en uanmeldt kontrol af produkternes tilstedeværelse i lageret. Den udvalgte prøve skal være repræsentativ og svare til mindst 10 % af den samlede kontraktmængde i forbindelse med støtte til privat oplagring. Kontrollen omfatter, ud over en gennemgang af det i stk. 3 omhandlede regnskab, fysisk kontrol af vægten og arten af produkterne og deres identifikation. Den fysiske kontrol skal omfatte mindst 5 % af den mængde, der underkastes en uanmeldt kontrol

b) kontrol af produkternes tilstedeværelse ved udløbet af den kontraktlige oplagringsperiode.

7. Om den i henhold til stk. 5 og 6 gennemførte kontrol udfærdiges der en rapport med følgende oplysninger:

— dato for kontrollen

— dens varighed

— det gennemførte kontrolarbejde.

Kontrolrapporten underskrives af den ansvarlige embedsmand og medunderskrives af kontrahenten eller i givet fald af lagerholderen.

8. Hvis der konstateres uregelmæssigheder, som vedrører 5 % og derover af de af kontrollen omfattede produkter, udvides kontrollen til at omfatte en større prøve, hvis størrelse fastlægges af det kompetente organ.

Medlemsstaten underretter inden fire uger Kommissionen om tilfælde af uregelmæssigheder.

9. Medlemsstaten kan fastsættes, at kontrolomkostningernes bæres helt eller delvis af kontrahenten.

Artikel 8

Forordning (EØF) nr. 1107/68 og (EØF) nr. 2496/78 ophæves. Dog anvendes de fortsat for kontrakter indgået inden ikrafttrædelsen af nærværende forordning.

Artikel 9

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.